న్యూఢిల్లీ: ఐదు రాష్ట్రాల ఎన్నికల్లో భాగంగా శనివారం ఉదయం రెండు రాష్ట్రాల్లో అసెంబ్లీ ఎన్నికలు ప్రారంభమయ్యాయి. ఉత్తర ప్రదేశ్లో ఇప్పటికే 5 దశల్లో పోలింగ్ పూర్తికాగా నేడు 6వ దశ పోలింగ్ జరుగుతోంది. మరోవైపు మణిపూర్లోనూ మొదటి దశ ఎన్నికలు ప్రారంభమయ్యాయి. ఈ రెండు రాష్ట్రాల్లోనూ ఇంకో దశ పోలింగ్ మాత్రమే మిగిలి ఉంది. ఉత్తరప్రదేశ్లోని మావు, గోరఖ్పూర్, మహారాజ్ గంజ్, కుషినగర్, ద్యోరియా, అజాంఘర్, బాల్లియా జిల్లాల్లో మొత్తం 49 స్థానాలకు నేడు పోలింగ్ జరుగుతోంది. గత ఎన్నికల్లో ఈ నియోజకవర్గాల్లో 7 స్థానాలు బీజేపీకి దక్కగా, 27 స్థానాలు అధికార పార్టీ సమాజ్వాదీ గెలుచుకుంది.ఇక మణిపూర్లో మొత్తం 60 అసెంబ్లీ స్థానాలుండగా నేడు తొలివిడతగా 38 నియోజకవర్గాల్లో పోలింగ్ జరుగుతోంది. ఇంఫాల్ ఈస్ట్, ఇంఫాల్ వెస్ట్, బిష్ణుపూర్, చూరచంద్ పూర్, కాంగ్పోక్పీ జిల్లాల్లో ఓటర్లు తమ ఓటు హక్కు వినియోగించుకుంటున్నారు.
newdhilly: aidu rashtrala ennikallo bhagamga sanivaaram udayam rendu rashtrallo assembley ennikalu praarambhamayyaayi. uttara pradeshlo ippatike 5 dasallo poling puurtikaagaa nedu 6va dasha poling jarugutondi. marovaipu manipuurloonuu modati dasha ennikalu praarambhamayyaayi. ee rendu raashtraalloonuu inko dasha poling matrame migili undi. uttarapradesloni maavu, gorakhpur, maharaj ganj, kushinagar, dyoria, ajanghar, ballia jillaallo mottam 49 sthaanaalaku nedu poling jarugutondi. gatha ennikallo ee niyojakavargaallo 7 sthaanaalu beejeepeeki dakkagaa, 27 sthaanaalu adhikara party samajwadi geluchukundi.ika manipurlo mottam 60 assembley sthaanaalundagaa nedu tolividatagaa 38 niyojakavargaallo poling jarugutondi. infal eest, infal west, bishnupur, churachand pur, kangpokpi jillaallo otarlu tama otu hakku viniyoginchukuntunna.